Byw Celwydd

Cyfres ddrama wleidyddol yw ***Byw Celwydd*** sydd yn portreadu gwrthdaro rhwng newyddiadurwyr, ymgynghorwyr a gwleidyddion o bleidiau dychmygol yng Nghynulliad Cenedlaethol Cymru.

## **Plot**

Mae Llywodraeth Cymru o dan lyw arweinwyr na fu mewn grym o'r blaen. Caiff y Llywodraeth ei rheoli gan glymblaid enfys o'r enw; Y Democratiaid, Y Cenedlaetholwyr, a'r Sosialwyr fydd yr wrthblaid.

Caiff y glymblaid enfys ei harwain gan Brif Weinidog sy'n rhan o'r Ceidwadwyr Newydd, Meirion Llewelyn.

Gyda'r blaid asgell ganol chwith mewn gwrthblaid am y tro cyntaf, bydd yr elyniaeth wleidyddol yn fwy ffyrnig nag erioed o'r blaen.

## **Cynhyrchiad**

Cyhoeddodd S4C y gyfres ar 10 Gorffennaf 2015 gyda'r gwaith ffilmio i gychwyn yn y Senedd o'r wythnos hynny ymlaen. Yn ogystal ag adeilad y Senedd, ffilmiwyd golygfeydd mewn lleoliadau o gwmpas Caerdydd yn cynnwys ardaloedd Tre-biwt, Dinas Powys a Phenarth.

Cafodd y gyfres ei greu gan y tîm a gynhyrchodd y gyfres ddrama Teulu ac mae wedi ei sgriptio gan Meic Povey a Sian Naiomi, ei gyfarwyddo gan Eryl Phillips a'i gynhyrchu gan Branwen Cennard. Comisiynwyd y gyfres gan Gwawr Martha Lloyd, comisiynydd drama S4C.

Fe'i lansiwyd ar 1 Rhagfyr 2015 yn y Senedd ym Mae Caerdydd, gyda dangosiad pennod gyntaf y gyfres i'r wasg a rhai aelodau o'r Cynulliad yn cynnwys y llywydd Rosemary Butler AC.

Sgriptiwyd trydydd cyfres gan yr awdur Meic Povey ond bu farw yn Rhagfyr 2017 cyn i'r gyfres ei darlledu

## **Darllediad**

Lansiwyd y gyfres mewn darllediad arbennig yn Seness Cymru ar y 1af Ragfyr 2015.

 Darlledwyd y gyfres ar S4C rhwng 3 Ionawr 2016 a 25 Tachwedd 2018.

Ar y teledu roedd cyfartaledd o 22 Mil yn gwylio pob pennod. Gyda bron i 4 mil o sesiynau gwylio ar lein.

Yn 2018 cafodd y gyfres ei werthu i'r darlledwr cyhoeddus Americanaidd, MHz Networks i gyflwyno i gynulleidfa deledu yn yr UDA ac yng Nghanada.

Yn 2018 wnaeth y darlledwr LGBT rhyngwladol, OUT TV, sicrhau hawliau i ddangos y gyfres Byw Celwydd yn: Gwlad Belg, Yr Iseldiroedd, Luxembourg, Sweden a gwledydd eraill Sgandinafia sy'n siarad Swedaidd, Yr Almaen, Awstria, Y Swistir, Gwlad Pwyl, Slofacia, Gweriniaeth Tsiec, Slofenia, Hwngari, Sbaen, Israel a De Affrica. Bydd y rhaglen yn cael ei ddarlledu yn y Gymraeg, gydag is-deitlau Saesneg.

Yn mis Gorffennaf 2020 cyhoeddwyd bydd y rhaglen yn cael ei ddangos yn yr Almaen, y Swistir ac Awstria gan y platfform SVOD newydd, Sooner.de, wedi cytundeb rhwng y cwmni cynhyrchu Tarian Cyf a'r dosbarthwr rhaglenni rhyngwladol, Videoplugger.

## **Cyfeiriadau**

1. ↑ https://www.redhandedmagazine.co.uk/cast-of-byw-celwydd
2. ↑ https://dramaquarterly.com/wales-plays-politics/
3. ↑ http://www.s4c.cymru/cy/amdanom-ni/page/31291/ffigurau-gwylio/
4. ↑ http://www.s4c.cymru/cy/y-wasg/post/28159/s4c-i-ffilmio-drama-wleidyddol-yn-y-senedd/
5. ↑ http://www.s4c.cymru/cy/y-wasg/post/28203/lansio-cyfres-ddrama-wleidyddol-s4c-yn-y-senedd/
6. ↑ https://dlo6cycw1kmbs.cloudfront.net/media/media\_assets/Drama.pdf
7. ↑ http://www.s4c.cymru/cy/y-wasg/post/28389/drama-wleidyddol-yn-morio-o-fae-caerdydd-dros-yr-iwerydd/
8. ↑ http://www.s4c.cymru/cy/y-wasg/post/29341/cytundeb-i-ddangos-drama-wleidyddol-s4c-ar-draws-ewrop-israel-a-de-affrica/
9. ↑ http://www.s4c.cymru/cy/y-wasg/post/38939/byw-celwydd-yn-cyrraedd-platfform-newydd-yn-y-almaen-awstria-ar-swistir/